als_Latn dik_Latn sag_Latn
Dr. Shkendije Dobruna
Dermatologe dhe Dermatokirurge
044 161 317
shkendijad@gmail.com
Mbushësit e lëkurës janë duke u përdorur zakonisht për të mbushur linjat e fytyrës, lugu nasolabial (nga hunda në cep të gojës), rrudhat rreth buzëve dhe rrudhat në ballë ose dhe ato rreth syve. Poashtu, përdoret për të ripërcaktuar kufirin e buzëve si dhe për t’iu dhënë vëllim buzëve, mollëzave, vetullave e deri te përmirësimi i formës apo majës së hundës.
Një filler (mbushës) i lëkurës është një substancë në formë xheli që injektohet duke përdorur gjilpëra shumë të holla në te gjitha shtresat e fytyrës nga lëkura deri në thellësi mbi periost për të rivendosur apo shtuar vëllimin në fytyrë. Qoftë i përdorur vetëm për t’i korrigjuar zonat e vogla të fytyrës, ose në lidhje me procedurat e tjera kirurgjikale apo jo-kirurgjikale është ndoshta trajtimi më i popullarizuar sot në fushën e estetikës.
Preferohen të përdoren gjeneratat më të sigurta të mbushësve xhel të lëkurës. Xheli është bërë nga një sheqer natyror kompleks i quajtur acid Hyaluronic, i gjetur në natyrë brenda indeve e qelizave të gjalla, përfshirë lëkurën e njeriut. Ka një viskozitet të butë, prandaj shkakton siklet të pakët në injektimin dhe më pak shanse të vërehet pas injektimit. Kjo është një biosynthetic me bazë jo-shtazore kështu që nuk ka nevojë për një testim paraprak. Trajtimet e lëkurës me filler zvogëlojnë thellësinë e rrudhave dhe përmirësojnë strukturat anatomike si mollëzat, mjekrën, buzët, ballin dhe regjionin periorbital, për të krijuar një pamje natyrore dhe më të freskët të fytyrës që duhet të zgjasë për të paktën 6-12 Resylane/Perlane, Juvederm, Anteis, ndërkaq Redexis qëndron 18 muaj apo dhe 24-42 muaj për Redexis Ultra.
Procedura bëhet me kremra anestetikë lokal apo dhe injektime në formë bllokadash. Para se të vendoset për injektim me mbushës, gjithherë klienti duhet pasur parasysh që dermatologu ose kirurgu plastik të jetë i trajnuar për injektim fillerash si dhe të njoftojë klientin me substancën që injekton duke i dëshmuar për kualitetin e substancës, afatin e përdorimit dhe vendin e prodhimit të substancës injektuese.
Fillerat që resorbohen dhe që qëndrojnë me afat të limituar në lëkurë janë ata më të preferuarit nga këndvështrimi i etikës mjekësore, meqenëse nuk provokojnë efekte anësore ndërkohe që vazhdimisht mund t’u përshtatet linjave të fytyrës që ndryshojnë me vite (moshë). /Telegrafi/
als_Latn als_Latn unk zho_Hant als_Latn als_Latn als_Latn als_Latn als_Latn